Frjálsi lífeyrissjóðurinn hefur verið valinn lífeyrissjóður ársins á Íslandi af fagtímaritinu Acquisition International . Þetta kemur fram í sérstakri útgáfu tímaritsins um verðlaunin sem veitt eru á hverju ári þeim sem þykja hafa skarað fram úr á sínu sviði sl. 12 mánuði . Dómnefnd tímaritsins horfði til ýmissa þátta í valinu , m.a. til uppbyggingar sjóðsins , fjölbreyttra valkosta í útgreiðslum fyrir sjóðfélaga og mikla fjölgun sjóðfélaga þrátt fyrir frjálsa aðildarskyldu að sjóðnum . Jafnframt var horft til þess að sjóðnum hefði tekist að verja hagsmuni sjóðfélaga við erfiðar aðstæður á fjármálamörkuðum . Frjálsi lífeyrissjóðurinn er rúmlega 136 milljarðar að stærð og sjóðfélagar eru tæplega 50 þúsund talsins . Það er Arion banki sem sér um rekstur sjóðsins .